MediaWiki-vita:Longpagewarning

message: Az aktuális magyar szöveg itt található: http://translatewiki.net/wiki/MediaWiki:Longpagewarning/hu
E sorok írásakor (2009. december 16., 11:17 (CET)) a szöveg: 
* FIGYELEM: Ez a lap $1 kilobájt hosszú; néhány böngészőnek problémát okoz a 32 kB-os vagy nagyobb lapok szerkesztése. Fontold meg a lap kisebb szakaszokra bontását.
A figyelmeztetés szükégességéről vagy szükségtelenségéről, valamint a megfelelő szövegezésről az angol Wikipédiában újra meg újra viták folytak, ezek itt olvashatók: :en:MediaWiki talk:Longpagewarning
Az angolok vitájában többször felvetődött, hogy az üzenetnek erre a lapra kéne átküldeni a szerkesztőt: :en:Wikipedia:Article size.
A vitából megtudható, hogy az üzenet azért született meg annak idején, mert egyes böngészők korábban a 32K-nál nagyobb szövegeket csonkolták. Ma is fennálló technika okként nevezik meg továbbá, hogy a lap letöltése adatátviteli gondot jelenthet (így van ez valóban?). Ma is fennálló szerkesztési gondként nevezik meg, hogy nem jó, ha egy cikk túl naggyá válik. Másrészt az enWiki kiemelt cikkei rendszerint meghaladják ezt a korlátot.
Ezt a kapcsolót csak a gépház tudja lekapcsolni vagy más értékre átállítani.
Tgr információja szerint a lapok kialakításakor mobiltelefonokkal való Wikipédia-böngészést is figyelembe kell vennünk, és az enwikisek tettek rá egy parserfüggvényt, ami 80K fölött kiír egy
figyelmeztetést, hogy túl nagy a cikk és fel kéne bontani. (Ennek
persze az a hátránya, hogy valamilyen szövegnek 29 és 80 K között is
meg kell jelennie.)
Karmelaüzenőlap 2009. december 16., 11:19 (CET)
thread_title:  Általános 

message: Javasolom, hogy az angol lapon felvetett szövegvariánsok közül ezt  vegyük alapul:
* This page is $1 kilobytes long. Please see :en:Wikipedia:Article size to learn why it could be too long and how to shorten it.
Ez is egy szimpatikus variáns, csak alighanem túl hosszú:
* Note: This page is $1 kilobytes long. There's no longer a hard-and-fast limit, but pages much longer than 32KB are undesirable - Wikipedia:article size for explanation. It may be appropriate to begin a discussion with fellow editors about whether this topic should be covered by two or more shorter articles, and if so, how they would best be organized.
Karmelaüzenőlap 2009. december 15., 20:12 (CET)
replies: text: A kettő közül valójában egyik sem fogalmaz meg kötelezően betartandó technikai korlátot.

text: Ahogy amott is írtam, ezt nem kellene a kezelőfelület részeként kötelezően megjelenő szövegként mindig megjelentetni, hanem valamelyik szerkesztési útmutatóban (WP:FORMA? WP:STIL? WP:NÉV?) illetve az Első lépésekben beszélni róla. – Burumbátor Speakers’ Corner 2009. december 16., 11:37 (CET)
Sajnos nem tudjuk kikapcsolni, a gépház kezeiben vagyunk, még az angol Wikipédiának sem sikerült lekapcsoltatnia. A megszövegezéssel viszont enyhíthetjük az árva anon rettenetét, aki csak egy ékezethibát akart kijavítani. Karmelaüzenőlap 2009. december 16., 12:40 (CET)
A 32 kB-os vagy résznél hiányzik egy vessző a "vagy" előtt. A "rövidebb szakaszokra bontása" meg értelmetlen; a szócikk tagolásával nem lesz rövidebb, ellenben "több cikkre bontásával" már igen. Csak adminok szerkeszthetik. – Vince blabla :-) 2009. december 17., 11:11 (CET)
A fő baj maga a közlés tartalma, úgy tesz, mintha egy kemény korlátról lenne szó, és a felbontás feltétlen szükségességét sugallja. Előbb ezeket kéne feloldani. Csak ha már kitaláljuk az igazi szöveget érdemes javítgatni. Karmelaüzenőlap 2009. december 17., 18:50 (CET)
Karmelaüzenőlap 2009. december 17., 18:50 (CET)
Ennek a szövegnek - már ha egyáltalán szükség van rá - legfeljebb annyit kéne tartalmaznia, hogy figyelem, egyes böngészők a 32 kb feletti lapokat nem jelenítik meg helyesen. Slussz. Semmiféle fontolgatásról meg darabolgatásról nem kéne szó essen. Egyszer még valaki komolyan veszi, és elkezdi darabolgatni a kiemelt cikkeket. Azok ugyanis kivétel nélkül nagyobbak, mert nem is lehet kiemelt szintre írni 32 alatt. L AndrásItt megtalálsz 2009. december 18., 12:40 (CET)
replies: text: :Mit szóltok ehhez a szövegjavaslathoz?

text: :Karmelaüzenőlap 2009. december 18., 14:51 (CET)
*  Hát, ez jól hangzik! Megértve, de nem elfogadva, ennek a mondatnak a kötelező megjelenését. – Burumbátor Speakers’ Corner 2009. december 18., 14:58 (CET)
*  Legalább nincs benne semmi fenyegető egy tapasztalatlan szerkesztő számára. L AndrásItt megtalálsz 2009. december 18., 15:34 (CET)
*  – Winston vita 2009. december 19., 09:07 (CET)
*  --HoremWeb szavak mondása 2009. december 19., 16:41 (CET) – L András +1
Nem kell ahhoz kiemelt lenni, hogy túl hosszú legyen egy cikk. A magyar wikin a legeslegolvasottabb cikk a Magyar névnapok betűrendben, 225770 bájt terjedelmű jelenleg, és még nem olvastam sehol sem olvasói panaszt, hogy nem jelent meg rendesen a cikk. Allapomon dolgozok a rövidítésén, de még így is bőven felette lesz a határnak. Ha szétszedem őket férfi és női nevekre, külön cikkbe, még akkor is túl hosszúak lesznek. Az ilyen esetekben egyszerűen arról van szó, hogy az adott cikk témája követeli meg a hosszúságot. Amúgy én L. Andrással értek egyet, hogy csak egy sima kiírás legyen, hogy "32kB-nál hosszabb lapokat egyes böngészők nem jelenítenek meg helyesen". Amúgy sem hiszem, hogy egy enciklopédiának a mobilozók technológiai korlátaihoz kellene elsősorban igazodniuk. – Perfectmisside írj, ha azt akarod, hogy el is olvassam 2009. december 19., 13:17 (CET)

text: Főleg Perfectmissnek válaszul: Az enciklopédia mindenkinek szól, tehát a leggyengébb láncszemhez kell igazodni, és nem azt várni, hogy majd az igazodik a többiekhez. A mobilnet terjedésével egyre nagyobb lesz a relatíve lassú „mobil-szélessáv”, ami a gyakorlatban valahol az ISDN és a béka hátsófele között van (használom, tapasztalom), tehát célszerű ezt figyelembe venni alapként. Ha megnézed egyébként, akkor egy spirális szerkezetű fejlődési lánc tapasztalható: mindig annyi tartalom jelenik meg egy-egy oldalon (szinte mindenhol), hogy az aktuálisan általános letöltési sebességnél éppen egy kicsivel túllépje az elfogadható letöltési idő határait. Olyan ez, mint a Peter-elv, csak nem vezetői alkalmasságra, hanem letöltési időre alkalmazva.  Másik oldalról nézve, a korszerű mobiltelefonok ma már tudják a közelmúlt PDA-inak felbontását, a PDA-k kacsintgatnak a nem olyan régen még asztalon általános VGA felbontás irányába, sőt, néha túl is lépik azt. Vagyis egyáltalán nem jelent akkora korlátot ezek figyelembe vétele, hogy ki kelljen rekesztenünk egy egyre komolyabb méretet öltő használói csoportot. (Aktuális problémám: valamiért „titkos” az, hogy mobil eszközökről milyen címen lehet alkalmatos felbontásban használni a Wikipédiát. Nemrégiben talán Tgr megírta valamelyik kocsmafalon, de azóta nem találom. Most meg vagy két napja próbálok valami utalást találni erre, és nem megy. Hozzáteszem, hogy a WAP már elavultnak számít a mostani mobil böngészőkhöz, amelyek a közelmúlt asztali böngészőivel összevethető tudásúak, tehát nem WAP-os változatot, hanem a handheld változtatot keresem. Annyit tudok, hogy valahol egy „m” van a linkjében…) És hogy ne teljesen off legyek: még a mobil eszközökkel sem lehet gond a 32kb-os határ, de a hosszabb oldalak navigációja nehézkesebb a fizikailag is megjelenő gombok hiánya miatt (nincs PgDn, PgUp, Home, End, a Ctrl-ről nem is szólva), ezért a skineknél az @media handheld szükséges lehet(ne) a CSS-ben. --HoremWeb szavak mondása 2009. december 19., 16:41 (CET)

text: Én is mobilnetet használok, és hasít, mint állat. :) Kivéve amikor túllépem a havi 5GB letöltést, mert akkor belassítják, de ez benne van a szerződésben. Amikor a mobilozókról írtam, akkor konkrétan a mobiltelefonozókra gondoltam, akik a telefonon nézik a wikipédiát. Nekem már önmagában ez mazochizmusnak számít, és a magam részéről eszem ágában sem lenne mobilon netezni, de azért még annyira elterjedtnek se érzem (pláne itthon), hogy kezünket-lábunkat összetörve kellene hozzá alkalmazkodnunk. Én a magam részéről utálnám, ha direkt rövid cikkeket kellene kiötlenem azért, mert valakik csak rövid lapokat tudnak nézegetni. Az ember vagy megír egy cikket normálisan (ha tudja /a csonkok az más téma/), vagy hagyja az egészet a fenébe. Vagy legyen külön Wikimobilopédia, amibe sms hosszúságú cikkeket kell írni. A társprojektek között elfér. – Perfectmisside írj, ha azt akarod, hogy el is olvassam 2009. december 19., 21:25 (CET)
thread_title: Megszövegezés a magyar Wikipédián